钦定古今图书集成/历象汇编/历法典/第109卷 > 《周髀算经》〈汉赵君卿注〉 > 日高图
## 钦定古今图书集成/历象汇编/历法典/第109卷 > 《周髀算经》〈汉赵君卿注〉 > 日高图

日高图注

赵君卿曰：“黄甲与黄乙，其实正等。以表高乘两表相去，为黄甲之实；以影差为黄甲之广，而一所得，则变得黄甲之袤，上与日齐。按图当加表高。今言八万里者，从表以上复加之。青丙与青己，其实亦等，黄甲与青丙相连，黄乙与青己相连，其实亦等，皆以影差为广。”

臣鸾曰：求日高法：先置表高八尺为八万里为袤。以相两表，相去二千里为广，乘袤八万里得一亿。

六千万里为黄甲之实。以影差二寸为二千里为法。除之，得黄乙之袤八万里，即上与日齐。此言王城去天名曰甲，日底地上至日名曰乙，上天名青丙，下地名青戊。据影六尺，王城上天南至日六万里，王城南至日底地亦六万里，是上下等数日。夏至南万六千里者，立表八尺于王城，影一尺六寸，影寸千里，故王城去夏至日底地万六千里也。

法曰：周髀长八尺，句之损益，寸千里。

《句》谓影也，言悬天之影，薄地之仪，皆千里而差一寸。

故曰：“极者，天广袤也。”

言《极》之远近有定，则天广长可知。

今立表高八尺以望极，其句一丈三寸。由此观之，则
从周北十万三千里而至极下。

谓冬至日加卯酉之时，若春秋分之夜半，极南两旁与天中齐，故以为周去天中之数。

《荣方》曰：“周髀者何？”陈子曰：“古时天子治周。”

古时天子谓周成王时以治周，居王城，故曰：“昔先王之经邑，奄观九隩，靡地不营，土圭测影，不缩不盈。当风雨之所交，然后可以建王城。” 此之谓也。

此数望之从周，故曰《周髀》。

言周都河南，为四方之中，故以为“望主” 也。

“髀”者，表也。

用其行事，故曰“髀。” 由此捕望故曰“表。” 影为句，故曰“句股” 也。

日夏至，南万六千里；日冬至，南十三万五千里；日中
无影。以此观之，从南至夏至之日中，十一万九千里。

诸言极者，斥天之中极去周十万三千里，亦谓“极与天中齐，时更加南万六千里” 是也。

北，至其夜半亦然。

“日极在极北” ，正等也。

凡径二十三万八千里。

并南北之数也

此夏至日道之径也。

“其径” 者，圆中之直者也。

其周七十一万四千里。

“周，匝也。” 谓天戴日，行其数。以三乘径。

臣鸾曰：“求夏至日道径法列夏至日去天中心十一万九千里，夏至夜一日亦去天中心十一万九千里，并之，得夏至日道径二十三万八千里” ，三乘径，得周七十一万四千里也。

从夏至之日中，至冬至之日中，十一万九千里。

冬至日中去周十三万五千里，除夏至日中去周一万六千里是也。

“北至极下亦然”，则从极南至冬至之日中，二十三万
八千里；从极北至其夜半亦然，凡径四十七万六千
里。此冬至日道径也，其周百四十二万八千里。从春
秋分之日中，北至极下，十七万八千五百里。

《春秋》之日影七尺五寸五分，加《望极》之句一丈三寸。

臣鸾曰：求冬至日道径：法列《夏至》去冬至日中十一万九千里，从夏至日道北径亦十一万九千里，并之，得冬至日中北极下二十三万八千里，从极至夜半亦二十三万八千里，并之，得冬至道径四十七万六千里。以三乘径，即冬至日道周一百四十二万八千里。

“从极下北至其夜半亦然。”凡径三十五万七千里，周
一百七万一千里。故日月之道常缘宿，日道亦与宿
正。

内衡之南，外衡之北，圆而成规，以为黄道，二十八宿列焉。日之行也，一出一入，或表或里。五月二十三分，月之二十一道一交，谓之合朔交会，及月蚀相去之数，故曰“缘宿” 也。日行黄道，以宿为正，故曰“宿正。” 于中衡之数，与黄道等。

臣鸾曰：“求春秋分日道法：列春秋分日中北至极下十七万八千五百里，从北极北至其夜半亦然。并之，得春、秋分日道径三十五万七千里。以三乘径，即日道周一百七万一千里。求黄道径法：列从北极南至夏至日中一十一万九千里，以从极北去冬至夜半二十三万八千里，并之，得黄道三十五万七千里。从” 极南至冬至日，北至夏至日夜半，亦黄道径也。以三乘径周，得一百七万一千里也。

“南至夏至之日中，北至冬至之夜半，南至冬至之日
中，北至夏至之夜半”，亦径三十五万七千里，周一百
七万一千里。

此皆“黄道之数，与《中衡》等。” 。